Արմենը մոտենում է անտառային տանձենուն և մի քանի տանձ է քաղում ծառից։ Ապա նրանք գնում են դեպի զբոսայգու կենտրոնական մասը,որտեղ խիտ ծառեր կան։ Ծառերի փարթամ տերևները թույլ չեն տալիս արևի ճառագայթները հասնեն գետնին։ Զով քամի է փչում։Անտառի միջով գետն է հոսում ,որտեղ մի տղամարդ ձկնորսությամբ է զբաղված։ Լսվում են թռչունների ծլվլոցն ու հոսող ջրի հոգեզմայլ ձայնը, հաճելի մթնոլորտ է տիրում անտառում։Արմենը և նրա ընկերները քայլում են անտառում։ Սակայն խիտ ու առատ թփերի առկայությունը խոչընդոտում է նրանց քայլելը, և նրանք չեն կարողանում հանգիստ քայլել,ուստի վերադառնում են ու ճանապարհի եզրին մյուս ուղևորների կողքին վրան են խփում և այնտեղ ընթրում ու թեյում են։ Նրանք վաղը առավոտյան կմեկնեն Գոլեստան նահանգի գյուղերից մեկը: